1. ביום 4 בדצמבר 2012 חתם שר האוצר על הסכם קיבוצי מיוחד עם ההסתדרות בעניין שיפור תנאי השכר וההעסקה של עובדי ניקיון ושמירה המועסקים על ידי קבלני שירותים במשרדי הממשלה. במסגרת ההסכם התחייבה המדינה לשלם לעובדי קבלן מצטיינים בתחומי השמירה והניקיון (להלן: "הקבלן") מענק מצוינות וזאת על מנת לעודד מצוינות בקרב העובדים.
2. הקבלן ישלם אחת לשנה ולא יאוחר מחודש אפריל בכל שנה, מענק מצוינות לעובדים מצטיינים בשיעור של 1% מבסיס השכר המצרפי של עובדי הקבלן באותה שנה ועל פי אמות מידה שתקבע ועדת המכרזים כאמור בסעיף ‏5 לעיל. במקרה שהשירותים ניתנו רק בחלק מהשנה בסיס השכר יכלול את התשלומים ששולמו באותו חלק בלבד.
3. שכר הבסיס לחישוב מצוינות בעבודה יהיה הסך הכולל של רכיבי שכר היסוד המפורסם ב[הודעה, "עלות שכר למעביד לכל שעת עבודה בתחום הניקיון"](http://www.mof.gov.il/takam/Pages/horaot.aspx?k=7.3.9.2) או ב[הודעה, "עלות שכר למעביד לכל שעת עבודה בתחום האבטחה והשמירה"](http://www.mof.gov.il/takam/Pages/horaot.aspx?k=7.3.9.2) (גם עבור עובדים ששכרם גבוה מהשכר הנקוב בהודעה הרלוונטית) בתוספת גמול בעד עבודה בשעות נוספות, אם ישנם, וקצובת נסיעה בתקופה אשר בעדה משולם המענק. המענק שישולם לא יובא בחשבון לעניין פיצויי פיטורין או ערך שעה ולא יופרשו בגינו הפרשות כלשהן.
4. קבלן השירותים ישלם בכל שנה לעובדים המצטיינים את הסכום הכולל של המענק כאמור בסעיף ‏2 במלואו.
5. ועדת המכרזים של המשרד תקבע את אמות המידה לבחירת עובדים מצטיינים ואת אופן שקלולן בהתאם לאופי ולדרישות ההתקשרות. הוועדה רשאית להתחשב בין היתר בקריטריונים הבאים:
   1. תחום הניקיון:
      1. איכות הניקיון – מילוי המשימות בהתאם להוראות.
      2. תודעת שירות ונימוס.
      3. נוכחות העובד, איחורים לעבודה וכדומה.
      4. הופעה חיצונית מסודרת.
      5. חוות דעת מפקח הניקיון.
      6. חוות דעת האחראי לתפעול מכרז הניקיון במשרד (עובד מדינה).
      7. קבלת ביקורת באופן ענייני.
      8. נכונות וגמישות למילוי מקום במקרה הצורך.
      9. ניקוד אחראי הניקיון – ניתן להתחשב, בין היתר, גם באמת מידה: יכולת ניהול והנעת העובדים.

תחום השמירה והאבטחה:

* + 1. עבודה על פי הוראות הביטחון.
    2. תודעת שירות ונימוס.
    3. הקפדה על נוכחות בעבודה, העדר איחורים.
    4. הופעה חיצונית מסודרת.
    5. נכונות וגמישות למילוי מקום במקרה הצורך.
    6. חוות דעת קצין הביטחון של המשרד (עובד מדינה).
    7. יכולת עבודת צוות ושיתוף פעולה.
    8. קבלת ביקורת באופן ענייני.
    9. גילוי אחריות בביצוע המשימות.

1. הקבלן יפרסם לעובדיו אחת לשנה הודעה המפרטת את אמות המידה להענקת מענק מצוינות ואופן שקלולן.
2. סכום המענק לעובד לא יעלה על ממוצע שתי משכורות של העובד בשנה שעבורה ניתן המענק. גם עובד המועסק בחלקיות משרה יהיה זכאי לקבלת מענק.
3. קבלן המעניק שירותים במספר מבנים במשרד, יעניק את מענק ההצטיינות על פי אמות המידה שנקבעו לכל הפחות ב-50% מהמבנים בהם הוא מעסיק את עובדיו, זאת על מנת לעודד הצטיינות בקרב העובדים בכלל מתקני המשרד. לדוגמא: הקבלן מועסק ב-4 מבנים, מענק הצטיינות יחולק לעובדי ניקיון המועסקים ב-2 מבנים לפחות.
4. קבלן השירותים לא יאשר מענק לעובד אשר בגינו התקבלה תלונה מצד עובד מדינה:
   1. חוות דעת האחראי לתפעול מכרז הניקיון במשרד – לעניין עובד בתחום הניקיון.
   2. חוות דעת קצין הביטחון של המשרד – לעניין עובד בתחום השמירה.